BBC News arabcha. BBC News Arabcha (), ilgari BBC Arabic Television, BBC tomonidan amalga oshiriladigan Arab dunyosiga tarqatiladigan televizion yangiliklar kanali . U 2008-yil 11-martda ishga tushirilgan boʻlib, BBC Jahon Xizmati tomonidan boshqariladi va Britaniya televizion litsenziya toʻlovi hisobidan moliyalashtiriladi. Tarixi. 1994-yilda BBC Arab televideniyasi (qirol Fahdning amakivachchasi shahzoda Xolid ibn Abdullohga tegishli bolgan) Rimda joylashgan Orbit Communications kompaniyasi va Saudiya Arabistoni Mavorid holdingining shoʻba korxonasi tomonidan ochilgan. 1996-yil 21-aprelda Saudiya Arabistoni hukumatini tanqid qilgan "Panorama" epizodidan keyin u “efirdan olib tashlandi”. Oʻsha paytda yangiliklar boʻlimini ishga tushirgan Ian Richardson, kanalning qisqa muddatgagina choʻzilganini xodimlar bilan boʻlgan kelishmovchilikda aybladi. BBC arab televideniyesining asl xizmatida ishlagan xodimlarning aksariyati oxir oqibat Aljazira kanalida ishlagan va ayni vaqtda esa BBC Arab Televideniyasining asosiy raqobatchilaridan biri hisoblanadilar. Kanalni qayta ishga tushirish rejalari 2005-yilning oktyabr oyida eʼlon qilindi. Aslida, efirga uzatish ishlari 2007-yilning kuzida boshlanishi kerak edi, ammo baʼzi sabablarga koʻra 2008-yilga qoldirildi. Oxir oqibat, kanal 2008-yilning 11-mart kuni soat 09:56 GMT da qayta ishga tushirilib, 1-yangiliklar byulleteni soat 10:00 da efirga uzatildi. Dastlab kuniga 12 soat efirga uzatila boshlab, 24 soatlik koʻrsatuvlar 2009-yilning 19-yanvarda boshlangan. Xizmatlar. Kanal kuniga 24 soat efirga uzatilib, dolzarb mavzudagi dasturlar, hujjatli filmlar va baʼzida quvnoq koʻngilochar dasturlar aralash boʻlgan qizgʻin yangiliklar dasturlarini ham namoyish etadi. "Newsshour (yangiliklar soati)," 1 soatlik yangiliklar byulleteni boʻlib, har kuni kechqurun 18:00 GMT da efirga uzatiladi. 30 yoki 60 daqiqalik BBC yangiliklar byulletenlari butun dunyo boʻylab jurnalist va muxbir xabarlarini kun davomida efirga uzatib boriladi.